વસતીનો વધારો આપણે યુવાનોના ભાવિનિર્માણ સંદર્ભમાં પણ સમજીએ. વધતી વસતી સાથે દેશ સમક્ષ શિક્ષણ, આરોગ્ય, રોજગારી અને આવાસ સહિત આંતરમાળખાગત સુવિધાઓના પ્રશ્નો પણ ઉભા થવાના છે. માત્ર પ્રશ્ન જ નહીં, આ તમામ ક્ષેત્રોમાં વિપુલ તકોનું નિર્માણ પણ થવાનું છે. એકવીસમી સદી ટેકનોલોજીની સદી છે અને આ સમયમાં ટેકનોલોજી સાથે કામ પાર પાડવા માટે સ્કિલ્ડ પર્સન્સને રોજગારીની તકો વિપુલ પ્રમાણમાં વધતી રહેવાની છે. મહિલાઓમાં પણ શિક્ષણનું પ્રમાણ વધ્યું છે. આથી મહિલાઓમાં પણ રોજગારીની તકો સમાન રીતે વધતી રહેવાની છે. યુવાનો અને યુવતીઓ માટે જુદા જુદા ક્ષેત્રોમાં શિક્ષણનો વ્યાપ વધ્યો એ સાથે રોજગારીની તકો પણ ઉભી થતી રહે છે.